**POZIV ZA JAVNO PREDAVANJE:**

**„Mladi i mentalno zdravlje“**

Poštovani,

Posebno nam je zadovoljstvo da Vas pozovemo na javno predavanje koje će održati mr Vesna Radonjić 25. marta (srijeda), u 13.00, u zgradi „Akademije znanja“ u Budvi, a u okviru projekta „Mentalno zdravlje u zajednici“ koji Centar za mlade – Proactive realizuje u saradnji sa Opštinom Budva, Sekretarijatom za društvene djelatnosti i Kancelarijom za prevenciju bolesti zavisnosti i mlade. Tema predavanja: “Mladi i mentalno zdravlje“.

Mr Vesna Radonjić od 2008. godine radi u Centru za informisanje i profesionalno savjetovanje (CIPS) u Baru i bavi se organizacijom rada u CIPS-u, profesionalnim savjetovanjem i usmjeravanjem kroz cjeloživotno učenje. Od 2003. do 2008. godine radila je kao savjetnica za profesionalnu orijentaciju u Zavodu za zapošljavanje Crne Gore, Biro rada Bar. U periodu od 2006. do 2009. godine radila je kao asistentkinja – saradnica u nastavi na Fakultetu za poslovni menadžment u Baru na predmetu psihologija.

Na predavanju „Mladi i mentalno zdravlje“ biće riječi o tome koji su to neki od uobičajenih problema koji pogađaju mlade, kao i o faktorima koji mogu direktno ili indirektno uticati na mentalno zdravlje mladih, ali i kako mladi mogu brinuti o sopstvenom zdravlju. Biće predstavljene i mogućnosti prevencije i dobre prakse inovativnih i vaninstitucionalnih pristupa u tretiranju problema i poremećaja psihičkog funkcionisanja kod mladih.

Nakon ovog zanimljivog predavanja biće vremena za Vaša pitanja, a plan predavanja nalazi se u nastavku poziva.

Dobrodošli su svi zainteresovani za temu, ali zbog ograničenog broja mjesta neophodno je potvrditi prisustvo na e-mail adresu: katarina.vukadinovic@budva.me ili pozivom na broj: +382 78 119 688, najkasnije do 24. marta 2015. godine u 15.00.

S poštovanjem,

Opština Budva

Sekretarijat za društvene djelatnosti

Kancelarija za prevenciju bolesti zavisnosti i mlade

Sekretarka Rajka Špadijer

**PLAN PREDAVANJA**

**„Mladi i mentalno zdravlje“**

* 13.00 - Uvod i dobrodošlica
* 13.10 - Predavanje „Mladi i mentalno zdravlje“
* 14.10 – Pitanja učesnika/ca
* 14.30 - Najava narednog predavanja